ΓΡΑΠΤΗ ΕΡΩΤΗΣΗ E-0385/00

υποβολή: Nelly Maes (Verts/ALE) προς την Επιτροπή

(15 Φεβρουαρίου 2000)

Θέμα: Ενσωμάτωση τσιπ κατά των διαφημίσεων στις τηλεοπτικές συσκευές

Ορισμένες τηλεοπτικές συσκευές είναι εφοδιασμένες με ηλεκτρονικό τσιπ το οποίο επιτρέπει το αυτόματο μπλοκάρισμα των διαφημιστικών μηνυμάτων και τη σύνδεση με εναλλακτικές εικόνες. Η τεχνική αυτή είναι συναφής με εκείνη που επιτρέπει στα ραδιόφωνα των αυτοκινήτων να δέχονται πληροφορίες σχετικά με την οδική κυκλοφορία. Από την άποψη του καταναλωτού, η διάταξη αυτή προσφέρει το πλεονέκτημα ότι μπορεί να αποφεύγει τις διαφημίσεις. Από την πλευρά τους, οι διαφημιστές κερδίζουν τηλεθεατές με πραγματικό ενδιαφέρον. Η χρηματοδότηση των εναλλακτικών εικόνων είναι δυνατόν να εξασφαλισθεί μέσω της προοδευτικής μείωσης της φορολογικής έκπτωσης των διαφημιστικών δαπανών.

Η ενεργοποίηση του τσιπ απαιτεί τροποποίηση της ισχύουσας νομοθεσίας, κατά τρόπον ώστε να προηγείται των διαφημιστικών μηνυμάτων η εκπομπή ειδικού φωτεινού σήματος. Επιπλέον, θα πρέπει να προβλεφθεί η αναγκαίαποδομή για τις εναλλακτικές εκπομπές.

Κατόπιν τούτου, καθίσταται ευκταία η θέσπιση κοινοτικών διατάξεων που να επιβάλλουν τον εξοπλισμό των τηλεοράσεων που τίθενται στην αγορά με το εν λόγω τσιπ.

Μπορεί να αναφέρει η Επιτροπή εάν κρίνει ανέφικτη ή ευκταία τη θέσπιση κοινοτικών διατάξεων που θα καθιστούσανποχρεωτική την εγκατάσταση ενός τέτοιου τσιπ;

Ποιες πρωτοβουλίες προτίθεται να αναλάβει η Επιτροπή για τη θέσπιση σχετικής ρύθμισης;

Απάντηση του κ. Bolkestein εξ ονόματος της Επιτροπής

(31 Μαρτίου 2000)

Το αξιότιμο μέλος του ΕΚ αναφέρεται στην νέα τεχνική δυνατότητα που παρέχεται στους τηλεθεατές να αντικαθιστούν τις τηλεοπτικές διαφημίσεις με εναλλακτικές εικόνες. Η προσέγγιση αυτή προϋποθέτει την ενσωμάτωση μιας κατάλληλης ψηφίδας (τσιπ) στους τηλεοπτικούς δέκτες για να ανιχνεύουν τις διαφημίσεις. Σύμφωνα με αυτά που γνωρίζει η Επιτροπή, δεν έχει ακόμη παρουσιαστεί σύστημα που εκτελεί αυτή τη λειτουργία, αν και ορισμένα τεχνικά στοιχεία του συστήματος ραδιοφωνικών πληροφοριών θα μπορούσαν να αποτελέσουν τεχνική βάση για μια τέτοια ικανότητα στο ραδιόφωνο.

Το αξιότιμο μέλος του ΕΚ θεωρεί ότι, αφενός, η ικανότητα αυτή θα ενδιαφέρει τους τηλεθεατές που επιθυμούν να αποφεύγουν τις διαφημίσεις και, αφετέρου, να ενδιαφέρει τους διαφημιστές που ενδιαφέρονται να απευθύνονται μόνο στους καταναλωτές που είναι δεκτικοί στις εμπορικές επικοινωνίες. Το αξιότιμο μέλος του ΕΚ αναφέρει ότι οι εναλλακτικές εικόνες θα μπορούσαν να χρηματοδοτηθούν μέσω της προοδευτικής μείωσης της φορολογικής έκπτωσης των διαφημιστικών δαπανών. Το αξιότιμο μέλος του ΕΚ πιστεύει ότι απαιτείται αλλαγή της νομοθεσίας για να επιτραπεί η εκπομπή τέτοιων σημάτων από τους φορείς εκπομπής και, επιπλέον, να εξασφαλιστεί η δημιουργία της απαραίτητηςποδομής για αυτές τις εναλλακτικές εκπομπές. Επομένως, το αξιότιμο μέλος του ΕΚ ρωτά την Επιτροπή εάν πιστεύει ότι είναι επιθυμητό να θεσπιστεί νομοθεσία που θα καθιστάποχρεωτική την ενσωμάτωση τέτοιων ψηφίδων στους τηλεοπτικούς δέκτες.

Πρώτον, η Επιτροπή συμφωνεί ότι αυτή η τεχνική έννοια είναι χρήσιμη για τους καταναλωτές που δεν επιθυμούν να λαμβάνουν τηλεοπτικές διαφημίσεις. Συμφωνεί επίσης ότι οι διαφημιστές προτιμούν να στοχεύουν τους καταναλωτές που ενδιαφέρονται περισσότερο για τις διαφημίσεις. Επομένως, φαίνεται ότι η ιδέα αυτή θα ενδιαφέρει τόσο τους τηλεθεατές όσο και τους διαφημιστές και, κατά συνέπεια, θαπάρχει μια αγορά για αυτήν. Εάν η καινοτομία αυτή θεωρηθεί βιώσιμη από οποιονδήποτε κατασκευαστή τηλεοράσεων, η Επιτροπή δεν βλέπει το λόγο θέσπισης νομοθεσίας για το θέμα αυτό. Θα πρέπει επίσης να έχουμεπόψη ότι η τεχνολογία εκπομπών αλλάζει. Η καθιέρωση της ψηφιακής τηλεόρασης θα καταστήσει δυνατές νέες μορφές διαφήμισης, αλλά θα εξασφαλίσει επίσης περισσότερες δυνατότητες ελέγχου για τους καταναλωτές, χάρις στην διαλογικότητα. Αν κατασκευαστεί τέτοιο σύστημα για την αναλογική τηλεόραση, κινδυνεύει να καταστεί παρωχημένο.

Δεύτερον, είναι σαφές ότι εμπορικοί φορείς τηλεοπτικών εκπομπών, των οποίων μοναδική πηγή χρηματοδότησης είναι η πώληση χρόνου διαφημίσεων και χορηγιών θα έπρεπε, ως συνέπεια της διάδοσης της τεχνολογίας αυτής, να ανταποκριθούν είτε αλλάζοντας τις σημερινές τιμές πωλήσεων των μέσων τους είτε εξετάζοντας τη δυνατότητα χρέωσης των καταναλωτών για αυτή την πρώτης ποιότητας, καθαρή από διαφημίσειςπηρεσία. Και στην περίπτωση αυτή, η Επιτροπή δεν πιστεύει ότι είναι απαραίτητη η θέσπιση νομοθεσίας για να τους αναγκάσει να προσφέρουν τέτοιαπηρεσία που προσφέρει σαφώς προστιθέμενη αξία στους τηλεθεατές και στους διαφημιστές.

Τέλος, η Επιτροπή δεν πιστεύει ότι η πρόταση του αξιότιμου μέλους του ΕΚ για τη μείωση της φορολογικής έκπτωσης των διαφημιστικών δαπανών θα είναι χρήσιμη στο ζήτημα αυτό. Αντίθετα, αυτό θα μειώσει ακόμη περισσότερο τη ζήτηση για διαφημιστικό χώρο εκ μέρους των διαφημιστών, πράγμα που με τη σειρά του θα επιβάλει πρόσθετες πιέσεις στους εμπορικούς φορείς τηλεοπτικών εκπομπών, μειώνοντας έτσι τις δυνατότητές τους να αναπτύξουν μια κατάλληλη μέθοδο χρηματοδότησης για τη διάδοση αυτής της ενδιαφέρουσας τεχνολογίας. Επιπλέον, στο σημερινό στάδιο η Επιτροπή δεν θεωρεί ότιπάρχουν προοπτικές για τη θέσπιση κοινοτικών κανόνων, οι οποίοι στην πραγματικότητα θα αποτελούσαν μερική εναρμόνιση των εθνικών νομοθεσιών σχετικά με την δυνατότητα έκπτωσης των διαφημιστικών δαπανών για σκοπούς άμεσης φορολογίας.